DA    DA  KOMMISSIONEN FOR DE EUROPÆISKE FÆLLESSKABER 
Bruxelles, den 31.8.2004 
KOM(2004) 576 endelig 
. 
Forslag til 
RÅDETS AFGØRELSE 
om afslutning af konsultationsproceduren  med Den Togolesiske Republik i henhold 
til Cotonou-aftalens artikel 96 
. 
(forelagt af Kommissionen) 
 
DA 2   DA BEGRUNDELSE  
I betragtning af den mangel på demokratis ke fremskridt, der i en årrække har kunnet 
konstateres i Togo, og som blev bekræftet ved afhol delsen af parlaments- og præsidentvalg på 
udemokratiske betingelser, og i betragtning af den ringe respek t for menneskerettighederne og 
de grundlæggende frihedsrettighe der mente Den Europæiske Uni on, at den politiske situation 
fortsat var ensbetydende med en tilsidesættelse af de væsentlige elementer, der er omhandlet i 
Cotonou-aftalens artikel 9. Den indledte de rfor den 14. april 2004 ko nsultationer med Den 
Togolesiske Republik i henhold til Cotonou-aftalens artikel 96.  
Formålet med disse konsultatione r var at få demokratiet geni ndført i fuld udstrækning og at 
styrke respekten for menneskerettighederne og de grundlæggende frihedsrettigheder, herunder 
mediefriheden, samt at styrke retsstaten. K onsultationerne gjorde det tillige muligt at 
fastlægge nye politiske holdepunkter til støtte for Togo i denne proces. 
På det indledende konsultationsmøde noterede Den Europæiske Union sig med tilfredshed, at 
den togolesiske part påtog sig 22 positive forpligtelser på ovennævnte områder. Som helhed drejer forpligtelserne sig om: 
• Tilbagevenden til demokrati ved genoptagelse af en national dialog med den traditionelle 
opposition og civilsamfundet og i forbindelse hermed revision af rammerne for afholdelse 
af valg. Der vil blive afholdt parlaments- og lokalvalg på grundlag af disse nye rammer. 
Det forudses at fremme en decentralis eringsproces for at styrke denne 
demokratiseringsproces. 
• Styrkelse af menneskerettighederne og de gr undlæggende frihedsrettigheder. Regeringen 
vil sikre, at der ikke finder tortur og andre umenneskelige og nedværdigende handlinger 
sted, og den har garanteret retten til ytrings- og informationsfrihed, retten til at deltage i 
møder og forsamlinger samt fri bevægelighed.  Desuden forudsås der en revision af 
statutten og mandatet for den nationale menneskerettighedskommission og for den høje 
myndighed for den audiovisuelle sektor og ko mmunikation, og de politiske fanger skulle 
frigives, og sagsbehandlingen for vare tægtsfængslede skulle fremskyndes. 
• Styrkelse af retsstaten og navn lig retssystemet. Dette omfatter også en eventuel revision af 
lovgivningsteksterne. 
Ifølge konklusionerne fra mødet ville Den Europæis ke Union i øvrigt fortsætte dialogen for at 
sikre sig, at demokratiet og ret sstaten i Den Togolesiske Republik  hurtigst muligt blev styrket, 
idet dette er en forudsætning for en fuldstændig normalisering af Unionens 
samarbejdsforbindelser med landet.  
På grundlag af to statusrapporter, som den togoles iske part forpligtede sig til at fremlægge om 
implementeringen af ovennævnte forpligtelser i konsultationsperioden, har Den Europæiske 
Union nøje fulgt udviklingen i situationen. Den har påset, at forpligtelserne blev overholdt, og 
især at der blev truffet forans taltninger til at si kre gennemsigtige og demokratisk funderede 
parlamentsvalg hurtigst muligt. Den Europæis ke Union understregede også, at omfanget og 
virkeliggørelsen af de forplig telser, de togolesiske myndigheder påtog sig, ville være af 
afgørende betydning for arten og udstrækningen af de relevante foranstaltninger, der i givet 
fald ville blive truffet ved udløbet af den trem åneders periode, der var afsat til dialogen og 
konsultationerne på stedet.  
 
DA 3   DA Den togolesiske regering fremlagde de to st atusrapporter henholdsvis den 31. maj og den 1. 
juli. Efter fremlæggelsen af den første rapport aflagde en op følgningsgruppe fra 
Kommissionen besøg i Lomé mi dtvejs i konsultationerne. Den samarbejdede snævert med 
formandskabets repræsentanter på stedet. Der fo regik en stadig dialog mellem den togolesiske 
regering og Den Europæiske Unions repræsenta nter på stedet. Ved konsultationsperiodens 
udløb foretog Den Europæiske Unions repræsenta nter en vurdering af virkeliggørelsen af 
forpligtelserne. I øvrigt blev forpligtelserne meddelt de forske llige aktører på den politiske 
scene og i civilsamfundet, herunder de politiske  partier af enhver observans, repræsentanter 
for den katolske, den protestantiske og den muslimske religion, NGO'er på 
menneskerettighedsområdet, den nationale menneskerettighedskommission og den høje 
myndighed for den audiovisue lle sektor og kommunikation. 
Det fremgår af denne vurdering, at de togolesiske myndigheder i høj grad viste sig indstillede 
på dels at fortsætte og uddybe drøftelserne, dels at  lette opgaven for uds endte repræsentanter 
fra Unionen som omhand let i forpligtelse 4.2. 
Det fremgår også, at nogle af forpligtelserne ha r givet anledning til lovende initiativer fra de 
togolesiske myndigheders side. Det kan nævnes, at der er iværksat en række aktiviteter med 
hensyn til menneskerettigheder, grundlæ ggende frihedsrettigheder og retsstaten: 
Myndighederne har afholdt informations- og vejledningsmøder med præfekterne og 
ordensmagten om de forskellige aspekter af menneskerettighederne og de grundlæggende 
frihedsrettigheder. De har også udsendt instrukser og cirkulærer  om de gældende regler og 
forskrifter. Der har kunnet konsta teres en del positive resultater, som er blevet bekræftet af 
oppositionen.  
• Myndighederne har givet dommerne pålæ g om, at alle sager vedrørende 
varetægtsfængslede skal afgør es hurtigt efter af slutningen af forundersøgelserne. Denne 
opfordring til en fremskyndelse har betydet, at  der er berammet et tidspunkt for afgørelsen 
af 214 sager, heraf nogle vedrørende fængslede personer, der betragtes som politiske fanger. Regeringen sikrer, at advokatern e kan få adgang til deres klienter i 
forundersøgelsesfasen.  
• Adgangen til de offentlige medier , som indtil for nylig - bort set fra under valgkampen - har 
været forbeholdt regeringen og re geringspartiet, er i løbet af de  seneste uger blevet udvidet 
til også at gælde oppositionspartierne, selv om den endnu ikke er helt ligelig.  
• Regeringen har indledt en reform af  presselovgivningen, den nationale 
menneskerettighedskommission og den høje myndi ghed for den audiovisuelle sektor og 
kommunikation. 
• Der er udarbejdet en diagnose for retssystem et med hjælp fra FN’s Udviklingsprogram 
(UNDP). 
• Regeringen fortsætter arbejdet med en decentral isering og har for nylig vedtaget en politisk 
erklæring herom.  
 
DA 4   DA Der er dog fortsat punkter, der giver grund til alvorlige betænkeligheder med hensyn til 
demokratiet og retsstaten.  
• Trods de indledende møder, der har været afholdt mellem regeringen og oppositionen, er 
der endnu ikke fastlagt en klar og strukturer et ramme for en nati onal dialog. Denne dialog 
er følgelig endnu ikke rigtigt begyndt. 
• Tilsvarende er revisionen af rammerne fo r afholdelse af valg med garanti for en 
demokratisk og gennemsigtig proces endnu ikke begyndt. Det kunne så tvivl om 
overholdelsen af forpligtelserne vedrørende  afholdelse af parlaments- og lokalvalg og 
særlig overholdelsen af de fastsatte frister. 
• Der er endnu ikke fastlagt juridiske rammer fo r finansieringen af de politiske partier, og 
der mangler også stadig en afklaring af situationen med hensyn til de politiske fanger og 
deres eventuelle frigivelse , revision af statutten og mandatet for den nationale 
menneskerettighedskommission og for den høje m yndighed for den audiovisuelle sektor og 
kommunikation samt revision af pr esse- og kommunikationslovgivningen. 
• Reformen på rets- og domstolsområdet efte r anbefalingerne i ”dia gnoserapporten” fra 
UNDP skal fortsættes. 
I betragtning af de hidtil realiserede forpligtels er og de omfattende foranstaltninger, der fortsat 
skal træffes, foreslår Kommissionen efter konsu ltationernes afslutning, at der i henhold til 
artikel 96, stk. 2, litra c), i Cotonou-aftalen vedtag es relevante foranstaltninger som anført i 
vedlagte afgørelse. Foranstaltni ngerne foreslås med det formål dels at fremhjælpe processen 
ved at anerkende de hidtidige fremskridt, dels at anspore regeringen til at konsolidere resultaterne og navnlig at fremskynde real iseringen af forpligt elserne vedrørende 
demokratiseringsprocessen. 
I en opfølgningsperiode på 24 må neder bør der føres en forstæ rket politisk dialog med den 
togolesiske regering for at sikre, at den vide refører den hidtidige indsats for at genindføre 
demokratiet og retsstaten og at fortsætte og konsolidere bestræbelserne med hensyn til 
menneskerettighederne og de grundlæggende frih edsrettigheder. Der foretages halvårlige 
vurderinger i denne periode. 
For det tilfælde at realiseri ngen af de togolesiske myndighed ers forpligtelser fremskyndes, 
eller at den tværtimod standses, forbeholder Den Europæiske Un ion sig ret til at ændre de 
relevante foranstaltninger ved en ny afgørelse truffet af Rådet om ændring af nærværende 
forslag.  
På baggrund af ovenstående og i overensstem melse med Cotonou-aftalens artikel 9 og 96 
foreslår Kommissionen Rådet at afslutte de  konsultationer, der er indledt med Den 
Togolesiske Republik, og at vedtage vedlagte afgørelse. 
 
DA 5   DA Forslag til 
RÅDETS AFGØRELSE 
om afslutning af konsultationsproceduren  med Den Togolesiske Republik i henhold 
til Cotonou-aftalens artikel 96 
RÅDET FOR DEN EUROPÆISKE UNION HAR - 
under henvisning til traktaten om opre ttelse af Det Europæiske Fællesskab, 
under henvisning til AVS-EF-partnerskabsafta len undertegnet i Cotonou den 23. juni 20001 
(«Cotonou-aftalen»), særlig artikel 96, 
under henvisning til den interne aftale om de foranstaltninger, der skal træffes, og de 
procedurer, der skal følges ved gennemf ørelse af AVS-EF-partnerskabsaftalen2, særlig 
artikel 3, 
under henvisning til forslag fra Kommissionen3, og 
ud fra følgende betragtninger: (1) Regeringen for Den Togolesiske Republik har tilsidesat de væsentlige elementer, der 
er omhandlet i Cotonou-aftalens artikel 9. 
(2) I overensstemmelse med Cotonou-aftalens artikel 96 blev der den 14. april 2004 
indledt konsultationer med AVS-landene  og Den Togolesiske Republik, og de 
togolesiske myndigheder påtog sig i den forbindelse specifikke forpligtelser med 
henblik på at afhjælpe de af Den Europæiske Union påpegede problemer samt at 
iværksætte disse forpligtelser  inden for en tremåneders periode, hvor der skulle føres 
en nærmere dialog.  
(3) Ved udløbet af denne periode ser det ud til,  at nogle af ovennævnt e forpligtelser har 
ført til konkrete initiativer, men de vigtigste foranstaltninger med hensyn til Cotonou-aftalens væsentlige elementer er  endnu ikke blevet iværksat - 
TRUFFET FØLGENDE AFGØRELSE: 
Artikel 1 
De konsultationer, der er i ndledt med Den Togolesiske Republik i henhold til Cotonou-
aftalens artikel 96, stk. 2, litra a), afsluttes. 
                                                
 
1 EFT L 317 af 15.12.2000, s. 3. 
2 EFT L 317 af 15.12.2000, s. 376. 
3 EUT C […] af […], s. […]. 
 
DA 6   DA Artikel 2 
De foranstaltninger, der er anført i udkastet til brev i bilaget, vedtages som relevante 
foranstaltninger i henhold til Cotonou-aftalens artikel 96, stk. 2, litra c). 
Artikel 3 
Afgørelsen om at tilstille den togolesiske re gering Rådets og Komm issionens brev af 14. 
december 1998 ophæves. 
Artikel 3 
Denne afgørelse træder i kraf t på dagen for vedtagelsen. 
Den gælder i fireogtyve måneder fra den da to, på hvilken den vedtages af Rådet. 
Udfærdiget i Bruxelles, den […]. 
 På Rådets vegne 
 Formand 
 
DA 7   DA BILAG  
Udkast til brev 
Hr. premierminister 
Den Europæiske Union lægger stor vægt på be stemmelserne i artikel  9 i Cotonou-aftalen. 
Respekten for menneskerettighederne, de demo kratiske principper og retsstaten, som danner 
grundlag for AVS-EU-partnerskabet, udgør væsent lige elementer i nævnte aftale og dermed 
fundamentet for vore forbindelser. 
Det har været Den Europæiske Unions opfattelse,  at den nuværende politis ke situation i Togo 
er præget af en fastlåsning, og at det demokratiske underskud og den ringe respekt for menneskerettighederne og de grundlæggende frihedsrettigheder fortsat betyder en 
tilsidesættelse af de væsentlige elementer, de r er omhandlet i Cotonou- aftalens artikel 9.  
I betragtning af denne artikel og  den nuværende fastlåste politiske  situation i T ogo besluttede 
Den Europæiske Union den 30. marts 2004 at indlede konsultationer i henhold til aftalens 
artikel 96 for at undersøge situatione n nærmere og eventuelt råd bod på den.
 
Konsultationerne fandt sted i Bruxelles de n 14. april 2004. Ved den lejlighed blev flere 
grundlæggende spørgsmål berørt, og De fik mu lighed for at fremlægge de togolesiske 
myndigheders synspunkter og analyse af situ ationen. Den Europæiske  Union noterede sig 
med tilfredshed, at den togolesiske part påtog sig visse forpligtelser og gav positive signaler 
om en styrkelse af det demokratis ke klima og retsstaten i landet. 
Den Europæiske Union noterer sig således, at  regeringen for Den Togolesiske Republik har 
påtaget sig følgende forpligtelser: 
Forpligtelse 1.1 : 
For at sikre, at de demokratiske principper fuld t ud respekteres, straks at bebude en åben og 
troværdig genoptagelse af den nationale dialog med den traditionelle opposition og 
civilsamfundet inden for en klar og struktureret ramme. 
Forpligtelse 1.2 : 
Straks at sikre ethvert politis k parti handlefrihed og beskyttelse mod enhver form for chikane, 
trusler og censur.  
Forpligtelse 1.3: 
På grundlag af Lomé-rammeaftalen at foretage en  revision af rammerne for afholdelse af valg, 
så der opnås sikkerhed for en demokratisk og gennemsigtig valgprocedure, som kan accepteres af alle parter, inden fo r en frist på seks måneder. 
Forpligtelse 1.4 : 
At sikre alle politiske partier lige adgang til de offentlige medier og at indføre et afbalanceret 
system for adgang til de offentlige midler til finansiering af politiske partier. 
 
DA 8   DA Forpligtelse 1.5: 
At afholde nyt parlamentsvalg på gennemsigtig e vilkår og med accept  af internationale 
observatører i alle faser af processen, snarest muligt og ud fra de i forpligtelse 1.3 omhandlede rammer. 
Forpligtelse 1.6: 
At afholde lokalvalg inden for en frist på 12 måneder på gennemsigtige vilkår og med accept 
af observatører i alle faser af processen. 
Forpligtelse 1.7: 
At skabe de nødvendige betingelser  for, at demokratisk valgte  kommunalforsamlinger har det 
mandat og de midler, der kræves til at sikre en  demokratisk legitimeret og effektiv lokal 
administration inden for en frist på 12 måneder. 
Forpligtelse 2.1: 
Til enhver tid at sikre, at der ikke foretage s udenretslige henrettels er, tortur eller andre 
umenneskelige og nedværdigende handlinger på togolesisk område, også ved passende 
uddannelse af ledende personale inden for ordensmagten og retssystemet. 
Forpligtelse 2.2: 
At løslade alle politiske fange r, som klart tilbageholdes på grund af deres politiske opposition, 
kritik af regeringen eller andre forhold, der ikke  berettiger en tilbageholdelse. Listen over de 
fanger, som denne foranstaltning berører, ud arbejdes i samarbejde med en eller flere 
anerkendte NGO'er, der har kompetence på områ det, og som accepteres af alle parter. Denne 
forpligtelse skal efterleves inden for en frist på højst seks uger. 
Forpligtelse 2.3: 
Inden for en frist på tre måneder at overgiv e alle sager vedrøren de personer, der er 
varetægtsfængslet eller midlertidigt løsladt, ti l anklagemyndigheden med henblik på afgørelse 
af sagerne i overensstemmelse med gældende lovgivning.  
Forpligtelse 2.4: 
At sørge for, at advokater og NGO'er på det humanitære område og 
menneskerettighedsområdet sammen med en læge  efter deres eget valg får fri adgang til 
fanger alle steder, hvor disse tilbageholdes (f ængsler, gendarmeristationer, politistationer 
osv.), således at de kan kontrollere, at der ik ke foregår tortur eller anden umenneskelig 
behandling, inden afslutni ngen af konsultationerne. 
Forpligtelse 2.5: 
At revidere statutten og mandatet for mennesk erettighedskommissionen, så den sikres reel 
uafhængighed i forhold til de administrative myndighe der, inden for en frist på ni måneder.  
 
DA 9   DA Forpligtelse 2.6: 
Ved retlige eller disciplinære foranstaltninge r at forfølge notoriske gerningsmænd til 
udenretslige henrettelser, tort urhandlinger og umenneskelig og nedværdigende behandling. 
Denne forpligtelse omfatter også ændring af de  respektive rets- og forvaltningsakter, hvor 
dette er nødvendigt.  
Forpligtelse 2.7: 
Ved passende foranstaltninger, som senere skal nærmere fastlægges, at sikre, at retsvæsenet 
fungerer upartisk og uafhængigt af den udøvend e magt. En diagnose, der kan danne grundlag 
for en handlingsplan, forventes inde n afslutningen af konsultationerne. 
Forpligtelse 3.1: 
At revidere presse- og kommunikationslovgi vningen og bringe den på linje med de 
internationale normer inden for en frist på se ks måneder. Det forventes specielt, at den 
nuværende presselovgivnings fængselsstraffe fo r «injurier og ærekrænkelse» bortfalder. 
Forpligtelse 3.2: 
Straks at give medierne, NGO’ erne og civilsamfundets repræsentanter sikkerhed for, at der 
ikke udøves chikane, censur eller intimidering.  
Forpligtelse 3.3: 
Straks at sikre alle aktører i nden for politik og civilsamfundet  og ligeledes enhver borger ret 
til ytringsfrihed og deltagelse i møder og fredelige forsamlinger på offentlige steder på hele det nationale område, uden chik ane, censur eller intimidering. 
Forpligtelse 3.4: 
At sikre alle aktører inden for politik og civilsamfundet fri bevægelighed som borgere og ved 
udøvelsen af deres politiske  funktioner eller funktioner som repræsentanter for 
civilsamfundet. 
Forpligtelse 3.5: 
Inden afslutningen af konsultationerne at sikr e enhver borger fri adgang til information via 
medierne, herunder webstederne for oppositionspart ierne, de ikke-statslige organisationer osv. 
Forpligtelse 3.6: 
Inden for en frist på seks måneder at revi dere statutten og mandate t for den høje myndighed 
for den audiovisuelle sektor og kommunikation, så den sikres r eel uafhængighed i forhold til 
de administrative myndigheder og alle politiske kræfter. 
Forpligtelse 4.1: 
Den 1. juni og den 1. juli 2004 at forelægge Den Europæiske Unions instanser rapporter om 
fremskridtene på dialogens forskellige område r og opfyldelsen af de indgåede forpligtelser. 
 
DA 10   DA Forpligtelse 4.2: 
At de togolesiske myndigheder er rede til at de ltage i dialogen på stedet og at lette opgaven 
for Kommissionens og formandskabets tjeneste mænd ved eventuelle besøg i Togo inden for 
rammerne af den indledte dialog. 
Det blev desuden aftalt, at der skulle føres en mere indgående dialog i Togo om de forskellige 
rejste spørgsmål over en tremåneders periode, og at der skulle gøres st atus over situationen 
ved udløbet af denne periode. 
Denne regelmæssige og mere indgående dialog har fundet sted på grundlag af en række 
foranstaltninger, der skulle træffes til opfyldelse af de aftalte forpligtelser. 
Det fremgår af ovennævnte status, at de to golesiske myndigheder ha r taget betydelige 
initiativer. Det bemærkes især, at: 
• myndighederne har afholdt informations- og vejledningsmøder med præfekterne og 
ordensmagten om de forskellige aspekter af menneskerettigheder ne og de grundlæggende 
frihedsrettigheder, og at de har udsendt instrukser og cirkulærer  om de gældende regler og 
forskrifter. Der har kunnet konstateres en del po sitive resultater, som er blevet bekræftet af 
oppositionen  
• myndighederne har givet dommerne pålæ g om, at alle sager vedrørende 
varetægtsfængslede skal afgør es hurtigt efter af slutningen af forundersøgelserne. Denne 
opfordring til en fremskyndelse har betydet, at  der er berammet et tidspunkt for afgørelsen 
af 214 sager, heraf nogle vedrørende fængslede personer, der betragtes som politiske fanger. Regeringen sikrer, at advokatern e kan få adgang til deres klienter i 
forundersøgelsesfasen  
• adgangen til de offentlige medier, som indtil fo r nylig - bortset fra under valgkampen - har 
været forbeholdt regeringen og regeringspartiet, i l øbet af de seneste uge r er blevet udvidet 
til også at gælde oppositionspartierne, selv om den endnu ikke er helt ligelig  
• regeringen har indledt en reform af  presselovgivningen, den nationale 
menneskerettighedskommission og den høje myndi ghed for den audiovisuelle sektor og 
kommunikation 
• der er udarbejdet en diagnose for retssystem et med hjælp fra FN’s Udviklingsprogram 
(UNDP) 
• regeringen fortsætter arbejdet med en decentra lisering og for nylig har vedtaget en politisk 
erklæring herom.  
Der er ingen tvivl om, at disse initiativer har bidraget til at styrke respekten for 
menneskerettighederne og de grundlæggende fr ihedsrettigheder i Deres land. Der er dog 
fortsat punkter, der giver anledning til alvorlige betænkeligheder, særlig med hensyn til genindførelsen af demokrati.  
 
DA 11   DA På den baggrund forventer Den Europæiske  Union specielt, at nedennævnte konkrete 
foranstaltninger træffes: 
• Fastlæggelse af en klar og stru ktureret ramme for en nationa l dialog og reel påbegyndelse 
af denne dialog, jf. forpligtelse 1.1. 
• I forbindelse med denne dialog revision af ra mmerne for afholdelse af valg, så der opnås 
sikkerhed for en demokratisk og gennemsi gtig procedure, jf . forpligtelse 1.3. 
• Fastlæggelse af juridiske rammer for finansiering en af de politiske partier, jf. forpligtelse 
1.4. 
• Afholdelse af parlaments- og lokalvalg i overensstemmelse med forpligtelse 1.5 og 1.6. 
• Videreførelse af decentraliseringsprocessen, jf. forpligtelse 1.7. 
• Afklaring af situationen med hensyn til politiske  fanger og en eventuel frigivelse af disse, 
jf. forpligtelse 2.2. 
• Revision af statutten og mandatet for den na tionale menneskerettighedskommission og den 
høje myndighed for den audiovisuelle sektor og kommunikation, jf. fo rpligtelse 2.5 og 3.6. 
• Fortsættelse af reformen af rets- og do mstolssystemet i overensstemmelse med 
anbefalingerne i diagnoserapporten fra UNDP. 
• Revision af presse- og kommunikationslovgivningen, jf. forpligtelse 3.1. 
Den Europæiske Union lægger ligeledes stor vægt  på en videreførelse og konsolidering af det 
arbejde, der allerede er indledt vedrør ende forpligtelse 1.2, 1.4, 2.1, 2.3, 2.4, 2.6, 3.2, 3.3, 3.4 
og 3.5. 
I betragtning af de hidtil realiserede forpligtelser  og de omfattende aktiviteter, der fortsat skal 
iværksættes, er det efter konsul tationerne blevet besluttet at  vedtage følgende relevante 
foranstaltninger i henhold til artikel 96, stk. 2, litra c), i Cotonou-aftalen: 
(1) Gennemførelse af de projekte r, der finansieres med restbe løb fra 6. og 7. Europæiske 
Udviklingsfond, og som har til formål at opfylde befolkningens behov, og dem, der tilskynder til overholdelse af de væsentlige  elementer i Cotonou-aftalen, dvs. respekt 
for menneskerettighederne og de demokra tiske principper og retsstaten. Desuden 
iværksættes det nationale progr am for en decentraliseret indsats for miljøforvaltning 
og aftalen om gensidige forpligtelser  vedrørende Stabex-midlerne 1990-1994. 
(2) Af restbeløbene for 6. og 7. EUF kan der ydes bistand til institutioner til iværksættelse 
af foranstaltninger, der har til formål at opf ylde forpligtelser indgået i forbindelse med 
konsultationerne. Kommissionen vil således bl.a. vedtage afgørel sen om finansiering 
af programmet vedrørende fjerde  almindelige folke- og boligtælling. 
(3) Der vil blive givet meddelelse om tilde lingen under 9. EUF, når rammerne for 
afholdelse af valg med garanti for en dem okratisk og gennemsigtig procedure, som 
accepteres af alle parter, og datoen for afholde lse af parlamentsvalg er fastlagt. Til den 
tid vil også programmeringen af di sse midler blive indledt.  
 
DA 12   DA (4) Efter meddelelsen om 9. EUF vil der kunne yde s bistand til valgforberedelse, forudsat 
at de betingelser, der fastsættes i forbi ndelse med ovennævnte rammer for afholdelse 
af valg, overholdes. 
(5) Togos strategidokument for 9. EUF vil bliv e undertegnet og iværksat, når der har 
været afholdt et frit parlamentsvalg på re gulær vis. Samtidig overføres de Stabex-
midler for 1996, 1998 og 1999, som der er tr uffet afgørelse om, men som nu er 
blokeret. 
(6) Bidragene til regionale projekter vil blive behandlet enkeltvis. 
(7) De humanitære aktioner, handelssa marbejdet og præferencerne på de 
handelsrelaterede områder berøres ikke. 
Formandskabet for Den Europæiske Uni on og Kommissionen vil sammen foretage 
regelmæssige vurderinger, første gang senest efter seks måneder. 
Den Europæiske Union vil fortsat nøje følge s ituationen i Togo, og i en opfølgningsperiode på 
24 måneder vil der til stadighed blive ført en forstærket politisk dialog med Deres regering for 
at sikre, at den viderefører den hidtidige indsat s for at genindføre demokratiet og retsstaten og 
at fortsætte og konsolidere bestræbelserne med hensyn til menneskerettighederne og de 
grundlæggende frihedsrettigheder.  
For det tilfælde at realiseri ngen af de togolesiske myndighed ers forpligtelser fremskyndes, 
eller at den tværtimod standses, forbeholder Den Europæiske Un ion sig ret til at ændre de 
relevante foranstaltninger.  
Med venlig hilsen På Kommissionens vegne På Rådets vegne